Seltsimees laps

"Seltsimees laps" on 2018. aastal üritustesarja "Eesti Vabariik 100" filmiprogrammi raames valminud Eesti mängufilm. Filmi tegevus toimub peamiselt 1950. ja hiljem 1955. aastal, põhinedes Leelo Tungla autobiograafilistel romaanidel "Seltsimees laps ja suured inimesed" ning "Samet ja saepuru ehk Seltsimees laps ja kirjatähed".

Filmist
Filmivõtted toimusid 2016. ja 2017. aastal ning peamised võttepaigad olid Muuga, Rägavere ja Porkuni mõisas, Valga ja Võru raudteejaamas, Kohtla-Järve staadionil ja Tallinna vanalinnas.Muuga mõisas vändatakse Eesti riigi 100. sünnipäeva mängufilmikonkursi võidutööd "Seltsimees laps" virumaateataja.postimees.ee, 21. august 2016.

Film on linastunud kinodes Soomes, Lätis, Ameerika Ühendriikides, Poolas, Lõuna-Koreas jm.Erakordne! Mängufilm "!Seltsimees laps" avas Lõuna-Korea kinoaasta. ohtuleht.ee, 22. jaanuar 2021.

"Seltsimees lapse" tele-esilinastust vaatas 1. jaanuaril Eesti Televisioonis Kantar Emori andmetel 229 000 Eesti elanikku."Seltsimees laps" kogus teleri ette pea 300 000 vaatajat. menu.err.ee, 8. jaanuar 2019.

Sisukokkuvõte
Filmis kajastuvad stalinistliku režiimi tingimustes valitsevad inimsuhted ja Teise maailmasõja järgse lapsepõlve olustik ja argipäev.

Peategelane on kuueaastane Leelo, kes elab koos ema, isa ja koeraga 1950. aastate alguse Nõukogude Eestis. Vanemad töötavad Ruila koolis: isa (endine sportlane) on kehalise kasvatuse õpetaja ja ema on koolidirektor. Film algab uue, vene rahvusest direktori saabumisega kooli ja pere kolimisega ema endisest töökorterist uude kodusse, mis asub viletsas olukorras eluhoones. Ühel päeval sõidab kohale must auto, millest väljub musta mantliga NKVD ohvitser ja laseb relvastatud sõdurite saatel ema kaasa viia. Lapse vaatekohast jutustatud loos puudub selgitus ema lahkumisele ja isa valedele ema tagasitulekust koolimineku ajaks. Last valdab musta mantliga mehe külaskäigu kordumise hirm, samas püüdleb ta hea lapse käitumisega ema tagasitulekut kiirendada. Kui NKVD-mees tuleb uuesti ja üritab leida isa kompromiteerivaid materjale, peab Leelo tegema põhimõttelisi otsuseid.

Osatäitjad
Helena Maria Reisner – Leelo
Tambet Tuisk – Feliks
Eva Koldits – Helmes
Juhan Ulfsak – Paul Varik
Liina Vahtrik – tädi Anne
Lembit Peterson – vanaisa Robert
Maria Klenskaja – vanaema Minna Katariina
Julia Aug – Ljudmilla
Maria Avdjuško – Makajeva 
Argo Aadli – Ratsasõidu Jaan
Indrek Taalmaa – onu Artur
Maarja Jakobson – tädi Liilia
Kadri Rämmeld – tädi Iida
Hilje Murel – juuksur Olja

Auhinnad
 2017 – Berlin International Film Festival – žürii eriauhind
 2017 – Locarno Film Festival – Le Film Français' auhind
 2018 – Busan International Film Festival – publikupreemia
 2018 – Waterloo Historical Film Festival – parima filmi ja filmikriitikute auhind, parim naisnäitleja - Helena-Maria Reisner
 2018 – UK Film Festival – aasta parim mängufilm
 2018 – Eesti Filmiajakirjanike Ühingu aasta filmi auhind Neitsi MaaliAasta film Eesti Filmiajakirjanike Ühing
 2018 – Lübeck Nordic Film Days, parima mängufilmi debüüdi auhind
 2019 – Eesti Kultuurkapitali aastapreemia 
 2019 – Eesti Kultuurkapitali Audiovisuaalse kunsti sihtkapitali preemia, Helena Maria Reisner – parim naisnäitleja
 2019 – Eesti filmi- ja teleauhinnad (EFTA) – parim mängufilm, parim režissöör ja parim heliloojaFestivalid ja auhinnad. Eesti filmi andmebaas, vaadatud 12. november 2023. 
 2019 – Pihkva rahvusvaheline filmifestival "Западные ворота" – publiku peapreemia
 2019 – Kreeka rahvusvaheline filmifestival Kimolose saarel – žürii eripreemiaFestivalidel jätkuvalt edukas: "Seltsimees laps" tõi Pihkvast peapreemia, Kreekast eriauhinna. ohtuleht.ee, 18. juuli 2019.

Tsitaadid
 Leelo Tungal: "Natuke häiris ja häirib mind siiamaani üks asi, aga see on mu oma süü, sest kolmas raamat polnud õigel ajal valmis. Ema kojutulek oleks võinud veidi teistmoodi olla. Mulle pakuti, et teen ka stsenaariumi ise, aga ma poleks osanud midagi võtta ega jätta. See on nagu oma lapsega – ei oska ju öelda, mis tal teisiti peaks olema, silmad või suu."
 Tambet Tuisk: "Kui mind filmi kutsuti, polnud ma Tungla raamatuid lugenud. Esimene reaktsioon oligi ohe, et mis nurka on veel võimalik välja mõelda, et see teema värskena mõjuks. Lugema hakates on kohe selge, et see nurk erineb senistest totaalselt. Seda lugu kannab lapse lootus, mis muudab kõik sündmused tragikoomiliseks."
 Olev Remsu: "Sisekonflikt toimub tegelase hinges. Stsenaristilt nõuab selle väljendamine erilist oskust (antud juhul on alus olemas ekraniseeritud romaanis), lavastajalt režiimeisterlikkust, näitlejalt selle pildiline väljamängimine professionaalset asjatundlikkust. Filmis on sellega toime tulnud allakümnene tüdruk. Mõistagi, suuresti režissööri ja tugeva algteksti toel."Huvitavat lugemist. Eesti filmi andmebaas.

Viited

Kirjandus
Leelo Tungal. Seltsimees laps. Kirjastus Tänapäev. Tallinn 2018. ISBN 9789949853076

Välislingid
Huvitavat lugemist filmi kohta Eesti Filmi Andmebaas.
Arvustus: 2018. aasta parim Eesti film "Seltsimees laps" – sündinud on uus filmiklassika kroonika.delfi.ee, 22. märts 2018.
Lapse silmadega sirp.ee, 23. märts 2018.
Arvustus: Seltsimees laps ja tema maailmasuurune puu muurileht.ee, 9. aprill 2018.
"Seltsimees last" näidatakse eestlaste teadmata Venemaal kultuur.postimees.ee, 1. november 2023.

Kategooria:Eesti filmid
Kategooria:2018. aasta filmid